Hodina Kódu | Tanečná Párty: Vlastnosti
Volám sa Maria. Som študentkou tretieho
ročníka na University of Washington
A pracujem ako Inžinierka Budúcnosti v Amazone.
Zbožňujem informatiku, pretože kombinuje
riešenie problémov a kritické myslenie.
A potom po hodinách práce strávených nad niečím
vytvoríš niečo skutočne super, čo stojí za to.
Zatiaľ sme sa zahrali s rôznymi typmi tanečníkov
a naprogramovali sme ich, aby robili rôzne tanečné kroky.
Ako ale v skutočnosti tieto pohyby fungujú?
Každý tanečný pohyb sa skladá zo série obrázkov nazývaných snímky.
Každá snímka sa trochu líši od tej predchádzajúcej.
Po spustení programu počítač zobrazí jednu snímku za druhou.
Zobrazujú sa tak rýchlo, že to vyzerá, ako keby sa tanečník pohyboval.
Toto je tajomstvo každej animácie.
Môžeš meniť nielen pohyby tanečníka,
ale aj jeho vlastnosti.
Vlastnosti opisujú napríklad pozíciu tanečníka na obrazovke,
jeho veľkosť
a jeho farbu.
Pre zmenu vlastností tanečníka, použi blok "nastav".
Použime blok "nastav" na to, aby náš tanečník vyzeral menšie.
Najskôr presuň blok "nastav" do svojho programu.
Potom vyber tanečníka, ktorého chceš zmeniť a napíš veľkosť,
s akou sa objaví na obrazovke.
Maximálna veľkosť je 100.
Ak zvolíš menšie číslo, tvoj tanečník sa zmenší.
Čím je tanečník menší, tým sa zdá byť ďalej. Je to skvelý spôsob ako
vytvoriť záložných tanečníkov (Backup dancer).
Pomocou bloku môžeš tiež meniť rozmery tanečníka,
otočenie,
pozíciu
a farbu.
Hraním sa s týmito parametrami
môžeš vytvoriť celú plejádu zmien a naviazať ich na rôzne časti pesničky.
Pamätaj, že nastavovať môžeš len vlastnosti už existujúceho tanečníka.
Uisti sa, že blok bude nasledovať po bloku "Vytvor nového tanečníka".
Neboj sa experimentovať, uvoľni svoju kreativitu
a zabav sa.